ערב ראש השנה צפויים לעבור בנמל התעופה בן גוריון כ- 18 אלף נוסעים לאומן. גידול של כ- 30% בתנועת הנוסעים.
בימים שלפני ראש השנה צפויים לעבור בנתב"ג כ – 18,000 נוסעים ב- 100 טיסות יוצאות מיוחדות למסע החג המסורתי שעיקרו, תפילות ראש השנה על קברו של הצדיק רבי נחמן מברסלב.
יום ה"שיא" במהלך ליציאתם של המוני המאמינים לעיר אומן שבאוקראינה יהיה יום שני שלפני החג אז יצאו מנתב"ג כ- 9000 חסידים בכ- 50 טיסות יוצאות.
נמל התעופה בן גוריון נערך למבצע "רכבת האווירית" ליציאתם ולחזרתם ארצה של חסידי ברסלב. ההערכות נתב"ג נסמכת על הניסיון רב השנים שנצבר בחטיבת השירות לנוסע בנמל התעופה בן גוריון בשיתוף הרב של נתב"ג, הרב אלמליח.
במסגרת ההערכות, יינתן מענה ייחודי לצרכי הנוסעים במגוון שירותים הכוללים: מתחמים יעודיים לרישום לטיסות, בידוק ביטחוני, הקצאת דלפקי שירות ייעודיים, הצבת סדרנים להכוונה ושמירה על הסדר הציבורי, הטסה מרוכזת של מזון כמטען נלווה למסע לאומן, הקצאת דלפקי ביקורת גבולות יעודיים, הכוונה לאיזורי תפילה, הקצאת משרדי תפעול לסוכני הנסיעות ועוד.
באופן חריג ולאור הצרכים המיוחדים של אוכלוסיית הנוסעים, יפתח הבידוק הביטחוני לטיסות לאומן 4 שעות לפני מועד ההמראה.
לאור הביקוש בהטסת חבילות מזון כשר ע"י החסידים, ישלחו חבילות המזון דרך מסופי המטענים בנתב"ג ולא ככבודת נוסע. כל נוסע יהיה רשאי להעלות למטוס רק ארגז מזון אישי קטן לצרכים מיידיים בתיאום עם חברת התעופה.
היערכות נתב"ג ל"מבצע אומן" נעשית בשיתוף הגורמים הנוגעים למסע- נציגי החסידות, סוכנויות הנסיעות, חברות התעופה, חברות שירותי הקרקע, שגרירות אוקראינה בישראל, מסופי המטענים, וחטיבות נתב"ג- חטיבת הביטחון, חטיבת השירות לנוסע, חטיבת התפעול וחטיבת האחזקה.
8 חברות התעופה יטיסו השנה את אלפי החסידים בטיסות מיוחדות: "אל-על", "ארקיע", "ישראייר", "אירוסוויט", "Dombass Earo", "Ukriane int", "Air Ukriane", "Wind Rose".